tartuNLP/wikipedia-smugri-20251201 huggingface dataset:
Juu, näin o!

Juu, näin o! on Koljosen tiekiistan single, joka julkaistiin yhtyeen 10-vuotisjuhlan kunniaksi 11. tammikuuta 2019. Tätä ennen kappale julkaistiin alun perin jo yhtyeen esikoisalbumilla "Ei kuule mitään, ei nää mitään, ei sano mitään" (2010). Singlestä julkaistiin ainoastaan 30 kopiota käsittävä yksipuolinen 7″ vinyylipainos.
Kappaletta on inspiroinut Napalm Deathin sekunnin mittainen kappale ”You Suffer”.
HMS Erebus (1826)

HMS Erebus oli Britannian kuninkaallisen laivaston puurakenteinen vuonna 1826 valmistunut Hecla-luokan tykkivene, joka oli myöhemmin tutkimusaluksena. Alus kunnostautui "HMS Terrorin" kanssa molempien napa-alueiden tutkinnassa.
Valmistus.
Alus tilattiin 9. tammikuuta 1823 Pembroken telakalta, missä köli laskettiin lokakuussa 1824. Alus laskettiin vesille 7. kesäkuuta 1826 ja valmistui 15. kesäkuuta 1826 - helmikuu 1828. Alus otettiin palvelukseen 8. joulukuuta 1827 Välimerelle ensimmäisenä päällikkönään George Haye. Aluksen valmistuskustannukset olivat 14 603 puntaa. Tämän lisäksi takilointi ja varustaminen maksoi 9 339 puntaa.
Palvelus.
Aluksen päällikkyyden vastaanotti 8. heinäkuuta 1830 Sir Philip Broke. Alus oli Välimerellä, kunnes se poistettiin palveluksesta heinäkuussa 1830 Portsmouthissa.
Alus varustettiin huhtikuusta syyskuuhun 1839 Chathamin telakalla napa-alueiden tutkimista varten, mikä maksoi 14 316 puntaa. Alus palautettiin palvelukseen 8. huhtikuuta 1839 päällikkönään James Clark Ross, joka johti Etelämantereelle suuntautuvaa retkikuntaa. Retkikunnan toisena aluksena oli "HMS Terror", joka oli varustettu retkeä varten jo aiemmin. Matka kesti neljä vuotta 1839-1843, minä aikana Ross kartoitti Etelämantereen rannikot. Alukset tukeutuivat etupäässä Falklandin saarten Port Louisiin.
Ross suoritti retkensä sotilaallisen täsmällisesti ja toi mukanaan runsaasti aineistoa. Lähtiessään yrittämään Luoteisväylän läpäisyä John Franklin valitsi samat alukset, jotka varustettiin höyrykonein. Franklin katosi matkallaan, eikä retkikunnasta löytynyt jälkeenpäin kuin yksittäisten miehistön jäsenten jäännöksiä.
Koomikko ja kirjailija Michael Palin julkaisi vuonna 2018 tietokirjan "Erebus-"aluksesta.
Kingin piirikunta (Washington)

Kingin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 2 188 649 vuonna 2017 ja sen pinta-ala on 5 975 neliökilometriä. Piirikunnan hallintokeskus Seattle on myös sen suurin kaupunki.
Väestö.
Piirikunnan asukkaista 60,9 prosenttia on valkoisia, 16,7 prosenttia aasialaisia ja 9,5 prosenttia latinalaisamerikkalaisia. 26,9 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta.
Irma Taina

Irma Taina (s. 9. syyskuuta 1938 Tampere) on suomalainen elokuvaleikkaaja, joka sai vuonna 1986 parhaan leikkauksen Jussi-palkinnon elokuvasta "Suuri illusioni".
Taina aloitti elokuvauransa 1960-luvun loppupuolella. Hänen ensimmäinen itsenäinen leikkaustyö oli Erkko Kivikosken "Kuuma kissa?" vuonna 1968. Hän on toiminut leikkaajana noin 50 suomalaiselokuvassa. Taina leikkasi muun muassa Spede Pasasen varhaistuotantoa, suurelokuvat "Runoilija ja muusa" (1978) ja "Tulipää" (1980) sekä Olli Soinion kauhuelokuvat "Kuutamosonaatti" (1988) ja "Kadunlakaisijat" (1991).
Mikko Kauppila

Mikko Kauppila (s. 10. lokakuuta 1995) on suomalainen näyttelijä ja esikoiskirjailija. Hän valmistui vuonna 2019 teatteritaiteen maisteriksi Tampereen yliopistosta. Lisäksi hän on valmistunut vuonna 2021 filosofian maisteriksi Helsingin yliopistosta pääaineenaan sukupuolentutkimus. Lisäksi hän on käynyt Kriittisen korkeakoulun kirjoittajakoulun vuosina 2022–2024. Näyttelijäuransa aikana Kauppila on näytellyt eri teatteriproduktioissa, elokuvissa ja tv-sarjoissa. Lisäksi hän on toiminut ääninäyttelijänä. 
Vuonna 2018 Kauppila pääsi finaaliin Veikko Sinisalo -kilpailussa, jonka voittaja valitaan vuoden lausujaksi. Finaalissa Kauppilan rinnalla kisasi muiden muassa Inkeri Hyvönen. Kauppilan miehen anoreksiaa käsittelevä esikoisteos "Terveisin K." (Teos) julkaistiin vuonna 2024. Esikoiskirja herätti aiheen ja sen käsittelytavan takia paljon huomiota kriitikoiden ja suuren yleisön keskuudessa. Kauppilan teos on ehdolla Helsingin Sanomien kirjallisuuspalkinnon saajaksi. Kriitikko Vesa Rantaman mukaan kirja on viimeisen kymmenen vuoden ajalta "paras taideopiskelijaromaani".
Kauppila on valmistunut ylioppilaaksi Tampereen yhteiskoulun lukiosta 2014. Hän on kertonut, että kiinnostui taiteesta vasta olleessaan yhteiskoulun lukion taidelinjalla ja harkinneensa tätä ennen lääkärin ammattia.
Pekingin murre

Pekingin murre on mandariinikiinan Pekingissä puhuttava murre. Se on kiinan standardikielen fonologinen perusta, mutta eroaa siitä kuitenkin huomattavasti.
Murteen äännerakenne ei juurikaan eroa kiinan standardikielestä. Eroja kuitenkin on. Näistä kenties merkittävin on "érhuà" () eli rotatisaatio, jossa tavuun lisätään suffiksi -儿 , joka voi joissakin tapauksissa muuttaa merkittävästi koko tavun ääntämystä. "Erhuata" pidetään yhtenä Pekingin murteen tunnusomaisimmista piirteistä.
 ääntyy muiden vokaalien kuin edellä usein , esimerkiksi 尾巴 "wěiba" .
Erityisesti nopeassa puheessa retrofleksit voivat redusoitua :ksi; esimerkiksi 不知道 "bùzhīdào" . Samaan tapaan palataalit voivat ääntyä :nä sekä aspiroimattomat klusiilit soinnillisina .
Jotkin sanat voivat esiintyä muodoissa, jotka rikkovat standardikiinan fonotaktisia sääntöjä, esimerkiksi 大栅栏 "Dà Zhàlán" voi ääntyä "Dàshlàr".
Jeannette D. Ahonsou

Jeannette Délali Ahonsou (s. 1954 Lavie, Togo) on togolainen kirjailija. Hän on suorittanut tutkinnon englannista Beninin yliopistossa ja hän on eläkkeellä oleva englannin opettaja. 
Hän on julkaissut neljä kirjaa, joista kirjasta "Une Longue Histoire" hänelle myönnettiin "Prix Littéraire France-Togo" -palkinto vuonna 1996.
Jukka Hako

Esa Jukka Hako (s. 1955) on suomalainen tietokirjailija ja paikallispoliitikko. Koulutukseltaan hän on filosofian maisteri (1998).
Nuoruus ja opiskelu.
Hako kirjoitti ylioppilaaksi Helsingin Suomalaisesta Yhteiskoulusta 1974. Syksyllä 1974 Hako aloitti opinnot Helsingin yliopiston historiallis-kielitieteellisessä osastossa pääaineenaan Suomen historia. Lisäksi hän opiskeli myös yleistä historiaa, kotimaista kirjallisuutta, kansanrunoutta, taidehistoriaa, suomen kieltä sekä valtiotieteellisessä tiedekunnassa poliittista historiaa ja tiedotusoppia. Hako valmistui humanististen tieteiden kandidaatiksi vuonna 1976.
Työelämä.
Hako aloitti työt kouluaikana paikallislehti Etelä-Vantaan toimittajana 1974ja työskenteli lehdessä vuoteen 1980, jolloin hän siirtyi Työterveyslaitoksen palvelukseen toimittajaksi Työ Terveys Turvallisuus -lehteen. Hako valittiin Suomen Työväen Säästöpankin (myöhemmin STS-Pankki) tiedotussihteeriksi keväällä 1983 ja sittemmin markkinointipäällikkönä ja kenttäjohtajana. Sen jälkeen Hako jatkoi pankkityötä KOP:ssa, Meritassa ja Nordeassa. Vuonna 2009 Hako valittiin Urheiluopistosäätiön asiamieheksi vuoden 2010 alusta. Säätiön toimitusjohtajaksi Hako nimitettiin 1.7.2016 lukien.
Yhteiskunnallinen toiminta.
Hako toimi Vantaa-Seura ry:n (entinen Helsingin pitäjän kotiseutuyhdistys ry) puheenjohtajana vuosina 1980–2012.
Hako on Suomen Kansallisooppera ja -baletti sr:n hallituksen jäsen.
Bobby Byrd

Bobby Howard Byrd (15. elokuuta 1934 Toccoa, Georgia, Yhdysvallat – 12. syyskuuta 2007 Loganville, Georgia, Yhdysvallat) oli yhdysvaltalainen rhythm and bluesin ja soulin laulaja, lauluntekijä, musiikkituottaja sekä muusikko. Hän oli yhdessä James Brownin kanssa tärkeä soulin ja funkin kehittämisessä. 
Byrd aloitti uransa vuonna 1952 gospelyhtyeessä Gospel Starlightersissa, joka muutti nimensä The Avonsiksi vuonna 1953, The Five Royalsiksi vuonna 1954, The Flamesiksi vuonna 1955 ja lopulta The Famous Flamesiksi. Byrd pääsi postuumisti Rock and Roll Hall of Fameen vuonna 2012.
Lyypekin vapaakaupunki

Lyypekin vapaa- ja hansakaupunki () oli kaupunkivaltio vuosina 1226–1937 alueella, joka kuuluu nykyisin Saksan Schleswig-Holsteinin ja Mecklenburg–Etu-Pommerin osavaltioihin eli maihin.
Historia.
Lyypekki oli kuulunut vuosina 1201–1226 Tanskalle, jonka jälkeen Pyhän saksalais-roomalaisen keisarikunnan keisari Fredrik II teki siitä valtakunnankaupungin. Tällöin Lyypekki oli itsehallinnollinen ja sillä oli omat lakinsa sekä oma perustuslakinsa. Vuonna 1358 Hansaliitto teki Lyypekistä pääkaupunkinsa. 1400-luvun alkuun mennessä Lyypekistä oli tullut Pohjois-Saksan väkiluvultaan suurin kaupunki Kölnin vaaliruhtinaskunnan jälkeen 22 000 asukkaallaan.
Lyypekki oli neutraali kolmikymmenvuotisen sodan aikana, mutta Ranskan vallankumoussotien ja Napoleonin sotien (1792–1815) aikana kaupungin talous tuhoutui, sillä se joutui kilpailevien suurvaltojen taloudellisten paineiden keskelle. Napoleon Bonaparte hajotti Pyhän saksalais-roomalaisen keisarikunnan vuonna 1806 ja liitti vuonna 1811 Lyypekin Ranskan ensimmäiseen keisarikuntaan. Lyypekki itsenäistyi vuonna 1813 ja vuonna 1815 Wienin kongressi vahvisti, että Lyypekki oli itsenäinen kaupunkivaltio.
Lyypekki kuului vuosina 1815–1866 Saksan liittoon, vuosina 1866–1871 Pohjois-Saksan liittoon ja vuodesta 1871 Saksan keisarikuntaan. Kaupungin talous elpyi Elbe–Lyypekki-kanavan rakentamisen myötä vuonna 1900.
Vuodesta 1226 kestänyt itsehallinnollinen asema loppui vuonna 1937, kun natsi-Saksa teki Lyypekistä osan Preussia.
Belgian yhdysvallat

 
Belgian yhdysvallat ( tai "Verenigde Belgische Staten", , ) oli valtioliitto Etelä-Alankomaissa nykypäivän Belgian alueella, joka perustettiin Brabantin vallankumouksen jälkeen. Valtioliitto oli olemassa tammikuun ja joulukuun 1790 välillä.
Josefin Nilsson

Josefin Nilsson (22. maaliskuuta 1969 Alvare, När, Gotlanti – 29. helmikuuta 2016 Själsö, Gotlanti) oli ruotsalainen laulaja ja näyttelijä. Hän lauloi Ainbusk-yhtyeessä.
Nilsson kuoli 46-vuotiaana joitain viikkoja lonkkanivelleikkauksen jälkeen kotonaan morfiinitablettien yliannostuksen aiheuttamaan sydämen vajaatoimintaan. Hänen sisarensa, laulaja Marie Nilsson Lindin mukaan kuolinsyytutkimuksessa kuolinsyyksi merkittiin itsemurha, joskin Nilsson Lind itse pitää myös vahinkoa mahdollisena selityksenä.
SVT:n vuonna 2019 esittämä dokumentti "Josefin Nilssonin tarina" ("Josefin Nilsson – Älska mig för den jag är") herätti Ruotsissa suurta huomiota. Siinä kerrotaan, että tunnettu ruotsalainen näyttelijä, jonka kanssa Nilsson seurusteli, pahoinpiteli häntä raa’asti. Dramaten-teatteri, jossa tunnettu näyttelijä tuolloin työskenteli, joutui perumaan esityksiä. Dokumentissa ei mainittu näyttelijän nimeä, mutta sosiaalisessa mediassa hänet tunnistettiin Örjan Rambergiksi. Ramberg syytti SVT:tä kunnianloukkauksesta, mutta Ruotsin oikeuskanslerin ratkaisun mukaan syytä esitutkinnan aloittamiseen ei ollut.
Örjan Ramberg

Ralf Örjan Ramberg (s. 26. helmikuuta 1948 Johanneberg, Göteborg, Ruotsi) on ruotsalainen näyttelijä. Hän valmistui 1974 Malmön teatterikoulusta. Hän on ollut vuodesta 1977 Dramatenin näyttelijä, ja samana vuonna hän näytteli ensimmäisen elokuvaroolinsa elokuvassa "Jack".
Rambergilla on poika ruotsalaissyntyisen näyttelijän Lena Olinin kanssa.
Jorma Mattila

Jorma Mattila -nimisiä henkilöitä ovat:
Nokia 3.1

Nokia 3.1 on HMD Globalin toukokuussa 2018 julkistama älypuhelin. Puhelin on Nokia 3:n seuraaja ja sen suositushinta oli Suomessa muistin määrästä riippuen 159 tai 189 euroa.
Puhelimessa on kahdeksanydinprosessori ja 5,2 tuuman näyttö. Tallennustilaa on valittavana 16 tai 32 gigatavua ja keskusmuistia kaksi tai kolme gigatavua. Tallennustila on laajennettavissa enintään 128 gigatavun microSD-kortilla. Takakameran tarkkuus on 13 megapikseliä ja etukameran kahdeksan megapikseliä. Akun kapasiteetti on 2 990 milliampeerituntia. Käyttöjärjestelmänä oli julkaisuhetkellä Android 8.0 Oreo. Keväällä 2019 puhelin sai päivityksen Android 9 Pie -versioon ja syksyllä 2020 Android 10 -versioon.
Nokia 7.1

Nokia 7.1 on HMD Globalin 28. lokakuuta 2018 julkaisema älypuhelin, joka tuli Suomessa myyntiin 5. marraskuuta 2018. Puhelimen suositushinta oli 379 euroa.
Ominaisuudet.
Nokia 7.1:ssä on kahdeksanydinprosessori ja 5,84 tuuman näyttö. Tallennustilaa on valittavana 32 tai 64 gigatavua ja keskusmuistia 3 tai 4 gigatavua. Tallennustila on laajennettavissa enintään 400 gigatavun microSD-kortilla. Puhelimessa on kaksi takakameraa. Pääkameran tarkkuus on 12 megapikseliä ja syvyyskameran tarkkuus viisi megapikseliä. Etukameran tarkkuus on kahdeksan megapikseliä. Akun kapasiteetti on 3 060 milliampeerituntia, ja se tukee 18 watin pikalatausta. Puhelimessa on lisäksi sormenjälkitunnistin.
Mäntsälän kirkonkylä

Mäntsälän kirkonkylä on yli 11 000 asukkaan taajama Mäntsälässä ja kunnan hallinnollinen keskus. Kirkonkylän halki virtaa Mäntsälänjoki, joka yhtyy etelämpänä Mustijokeen, joka kulkeutuu aina Suomenlahteen asti. Taajamassa sijaitsee muun muassa Mäntsälän kunnantalo, vuonna 1865 valmistunut Mäntsälän kirkko, Mäntsälän terveysasema, useita oppilaitoksia, Mäntsälän monitoimitalo ja Mäntsälän rautatieasema.
Tilastokeskuksen taajama-aluerajauksen mukaisen Mäntsälän kirkonkylän taajaman pinta-ala oli 17,69 neliökilometriä, ja väkiluku oli 11 548 vuoden 2019 lopussa.
Mäntsälä esiintyy varhaisessa kirjallisessa aineistossa muodossa "Mensela, Menselä, Mensilä" (1458), "Mensse" (1516), "Mentzeby" (1540). Kylännimi on kehittynyt talonnimestä, johon sisältynee varhaisen isännän ristimänimi "Mäntsä ~ Mänssä". Sen on tulkittu olevan lyhentymänä kokonimestä "Klement". Mahdollisena lähtökohtana on Viljo Nissilän mukaan voinut olla myös friiläisalueelta tavattu miehennimi "Menze, Mensse". 
Liikenneväyliä.
Taajama sijaitsee keskellä kuntaa isojen maanteiden, valtateiden 4 ja 25 sekä Porvoon suuntaan menevän kantatien 55 risteymäkohdassa. Nykyinen valtatie 4 kulkee moottoritienä kirkonkylän ohi, mutta vanha Helsingin ja Lahden välinen tie, nykyinen seututie 140, kulkee suoraan sen läpi ja toimii taajaman pääkatuna. Moottoritien vierellä kulkee myös vuonna 2006 avattu Keravan–Lahden oikorata, jonka varrella on Mäntsälän rautatieasema lähellä kirkonkylää.
Jääpallon Ruotsin 1.divisioonan kausi 1936

Jääpallon Ruotsin Division I:n kausi 1936 pelattiin kahdessa lohkossa ja lohkojen voittajat kohtasivat loppuottelussa, jossa ratkesi Ruotsin mestaruus kaudella 1936.
Division I.
Loppuottelu.
Tukholman olympiastadion, Tukholma 1. maaliskuuta
Rafael Bergström

Rafael Valdemar Bergström (2. syyskuuta 1898 Helsinki – 5. marraskuuta 1932 Helsinki) oli suomalainen näyttelijä. Teatteriuransa hän teki lähinnä Viipurissa ja Helsingissä.
Sukutausta.
Bergström oli huomattavan näyttelijäsuvun ensimmäinen teatterikoulun käynyt näyttelijä. Hänen isänsä maanviljelijä Johan Fredrik Bergström oli Emmi Jurkan ja Arvi Tuomen setä. Rafael Bergströmin vanhempi sisar Ertta Virtamo puolestaan oli sukunsa ensimmäinen ammattimainen näyttämötaiteilija.
Ura.
Bergström suoritti Suomen Näyttämöopiston ensimmäisen kurssin 1920–1922. Ammattiuransa hän aloitti Viipurin Näyttämöllä vuonna 1922. Vuonna 1929 hän siirtyi Helsinkiin Kansan Näyttämölle. Bergströmin ura jäi lyhyeksi, sillä hän sairastui ankaraan munuaistautiin ja kuoli 1932.
Bergströmin merkittäviä rooleja olivat muun muassa Juhanin, Timon, Simeonin ja Laurin roolit näytelmässä "Seitsemän veljestä" sekä Jussi ja Salttu kansannäytelmässä "Pohjalaisia". Hänen rooleistaan mainittakoon myös Pietari von der Pahlen näytelmässä "Patriootti".
Muuta.
Rafael Bergström avioitui näyttelijä Martta Suonion kanssa 1925. Bergströmin appi Evert Suonio vaikutti olennaisesti siihen, että hänen serkkunsa Arvi Tuomi uskaltautui ammattimaisen teatterityön pariin.
Miekkailu kesäolympialaisissa 2020 – miesten säilän joukkuekilpailu

Miesten säilän joukkuekilpailu Tokion 2020 kesäolympialaisissa kilpaillaan 28. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 25. kerta, kun miesten säilän joukkuekilpailu on mukana olympialaisissa.
Karsinnat.
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Miekkailu kesäolympialaisissa 2020 – miesten kalvan joukkuekilpailu

Miesten kalvan joukkuekilpailu Tokion 2020 kesäolympialaisissa kilpaillaan 30. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 25. kerta, kun miesten kalvan joukkuekilpailu on mukana olympialaisissa.
Karsinnat.
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Miekkailu kesäolympialaisissa 2020 – naisten floretin joukkuekilpailu

Naisten floretin joukkuekilpailu Tokion 2020 kesäolympialaisissa kilpaillaan 29. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 14. kerta, kun naisten floretin joukkuekilpailu on mukana olympialaisissa.
Karsinnat.
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Miekkailu kesäolympialaisissa 2020 – naisten säilän joukkuekilpailu

Miesten säilän joukkuekilpailu Tokion 2020 kesäolympialaisissa kilpaillaan 31. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 3. kerta, kun naisten säilän joukkuekilpailu on mukana olympialaisissa.
Karsinnat.
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Miekkailu kesäolympialaisissa 2020 – naisten kalvan joukkuekilpailu

Naisten kalvan joukkuekilpailu Tokion 2020 kesäolympialaisissa kilpaillaan 27. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 6. kerta, kun naisten kalvan joukkuekilpailu on mukana olympialaisissa.
Karsinnat.
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Pyhän Mikaelin kirkko (Alnham)

Pyhän Mikaelin kirkko () on keskiaikainen kirkkorakennus Englannissa Northumberlandissa Alnhamin kylässä.
Vaikka kirkko vaikuttaisi olevan peräisin noin vuodelta 1200, sen laivan koillis- ja kaakkoiskulmissa on anglosaksiaikaista kiveä. Sitä korjattiin vuonna 1870. Se kuuluu Grade I -tason suojeluluokkaan.
Kellokosken sairaalamuseo

Kellokosken sairaalamuseo sijaitsee Kellokosken sairaalan alueella, Järvenpäästä Mäntsälään johtavan Vanhan valtatien varrella. Museo kertoo Kellokosken sairaalan ja psykiatristen hoitomuotojen historiasta.
Museon esineistö.
Esineistöön kuuluu psykiatrisen hoidon historiaan liittyviä esineitä, kuten sähköshokkilaiteita, lääkepakkauksia ja hammashoidon välineistöä, sekä muita Kellokosken sairaalaan liittyviä esineitä, esimerkiksi huonekaluja ja potilastöitä.
Museon historia.
Museo aloitti toimintansa vuonna 1973, kun sairaalassa askartelunohjaajana toiminut Usko Hujanen keräsi, asetti näytteille ja alkoi esitellä sairaalan käytöstä poistettua esineistöä. Museo toimi vuosina 1973–2000 Toimelan, eli entisen Kellokosken kartanon meijerin ja myöhemmin sairaalan osastona toimineen rakennuksen toisessa kerroksessa. Vuonna 2000 museo muutti Kellokosken sairaala-alueella sijaitsevaan Siniseen taloon, joka on alun perin rakennettu 1930-luvulla johtavan lääkärin asunnoksi.
Hujanen toimi museonhoitajana muun työnsä ohessa vuoteen 1985. Hänen jälkeensä tehtävässä jatkoi mielisairaanhoitaja Ilkka Raitasuo vuosina 1988–2004. Vuonna 2006 perustettiin Kellokosken sairaalan Museotyöryhmä.
Avoinnaolo.
Sairaalamuseo oli aikaisemmin avoinna vain tilauksesta, kunnes kesinä 2017 ja 2018 Tuusulan museo piti sairaalamuseota avoimena yleisölle. Museon nykyisistä aukioloajoista kerrotaan sairaalamuseon nettisivuilla. HUSin museotoimikunta aloitti museossa luettelointiprojektin vuonna 2018 ja näyttelyn uudistamisprojektin keväällä 2019. Uudistettu näyttely avataan yleisölle kesäksi 2019.
Ruokosammakot

Ruokosammakot (Hyperoliidae) on sammakoiden (Anura) lahkoon kuuluva selkärankaisheimo. Siihen kuuluu 18 sukua joissa on 231 lajia. Suurin osa lajeista elää matalassa kasvillisuudessa veden äärellä. Heimoon kuuluu myös puissa ja maalla eläviä lajeja. Suuri osa ruokosammakoista kuuluu sarasammakoiden ("Hyperolius") sukuun. Kaikki lajit ovat alle 8 senttimetrin mittaisia.
Bothus

Bothus on vasensilmäkampeloiden (Bothidae) heimoon kuuluva kampelasuku. Constantine Samuel Rafinesque kuvaili suvun tieteelle vuonna 1810. Sukuun kuuluu 16 lajia.
Mark Alt

Mark Alt (s. 18. lokakuuta 1991 Kansas City, Missouri) on yhdysvaltalainen jääkiekkoilija, joka pelaa AHL-seura San Jose Barracudassa. Alt laukoo oikealta. Hän on pelipaikaltaan puolustaja. Carolina Hurricanes varasi Altin toisella kierroksella numerolla 53.
Yen Chia-kan

Yen Chia-kan (perint.: 嚴家淦, pinyin: Yán Jiāgàn; 23. lokakuuta 1905 – 24. joulukuuta 1993) tai C. K. Yen oli kiinalainen poliitikko, Kuomintang-puolueen jäsen ja Kiinan tasavallan presidentti vuosina 1975–1978.
Yen syntyi 23. lokakuuta 1905 Suzhoussa, Kiinassa. Hän valmistui St. Johnin yliopistosta Shanghaissa vuonna 1926. Hän kuoli 24. joulukuuta 1993 Taipeissa 88-vuotiaana.
Nokia 5.1

Nokia 5.1 on HMD Globalin elokuussa 2018 julkaisema Android-pohjainen älypuhelin.
Puhelimessa on 5,5 tuuman näyttö ja kahdeksanydinprosessori. Tallennustilaa on valittavissa 16 tai 32 gigatavua ja keskusmuistia kaksi tai kolme gigatavua. Takakameran tarkkuus on 16 megapikseliä ja etukameran kahdeksan megapikseliä. Puhelimessa on sormenjälkitunnistin ja muistikorttipaikka, joka tukee enintään 128 gigatavun microSD-kortteja. Akun kapasiteetti on 2 970 milliampeerituntia. Käyttöjärjestelmänä on Android 8.0 Oreo, joka on päivitettävissä 9.0 Pie -versioon.
Hillitön elämä

Hillitön elämä on Samae Koskisen kuudes studioalbumi, joka julkaistiin 22. syyskuuta 2017. Se debytoi Suomen virallisen listan sijalla 38.
Levyllä vierailee Pohjolanrinteen Koulun oppilaista koottu lapsikuoro kappaleella Syy herätä, kappaleella kuullaan myös enemmän pianoa ja jousiyhtyettä.
Osa levyn biiseistä syntyi ulkomaanmatkoilla kuten Syy herätä Medwayjoen rannalla Englannin Kentissä ja levyn nimikkobiisi autoajelun aikana.
Henkilökohtainen ennätys

Henkilökohtainen ennätys on Samae Koskisen viides albumi, joka julkaistiin 4. syyskuuta 2015. Se debytoi Suomen virallisen listan sijalla 46.
Samae Koskinen tuotti levyn yhdessä Mikko Tammisen kanssa, joka myös miksasi levyn. Levyn äänittivät Samaen ja Mikon lisäksi myös Aki Sihvonen ja Risto Hemmi. Albumia on verrattu Coldplay-yhtyeeseen.
Maijishanin luolat

Maijishanin luolat ovat temppeliluolat Tianshuin lähellä, Gansun maakunnassa, Kiinassa. Luolat koostuvat 194 luolasta, joissa on maalauksia, seinäsyvennyksiä ja pyhäinkuvia. Luolat on louhittu jyrkkään kallioseinämään, ja niihin pääsee vain kävelysiltoja pitkin. Pyhäinkivet on tehty savesta, koska Maijishanin kivi ei sovi veistettäväksi. Luolien taideteokset ovat luotu 400–1000-luvuilla, joista vanhimmat ovat Wei-kaudelta. Syrjäinen sijainti ja vaikea pääsy ovat edesauttaneet patsaiden säilymistä.
Achladochóri

Achladochóri (; myös "Ahladohóri") on Kreikan kylä sekä samanniminen Sintikín kunnan kunnallisyksikkö (Δημοτική Ενότητα Αχλαδοχωρίου, "Dimotikí Enótita Achladochoríou") ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 861 ja varsinaisen Achladochórin kylän väkiluku 596 (vuonna 2011).
Achladochórin kylä sijaitsee linnuntietä noin 26 kilometriä pohjoiseen Sérresin kaupungista. Kylän vanha nimi oli bulgariaksi "Krushevo" (Крушево). Sekä kreikkalainen että bulgarialainen nimi tarkoittavat suomeksi ”Päärynäkylää”. Achladochórin kunnallisyksikkö käsittää Sintikín kunnan itäosan Bulgarian rajalla. Achladochóri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Ágkistron, Kerkínin, Petrítsin, Promachónaksen ja Sidirókastron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Achladochórin kunnallisyksikkö muodostuu seuraavista kyläyhdyskunnista ja asutuksista:
Ágkistro (kylä)

Ágkistro (; myös "Ángistro", "Ágistro") on Kreikan kylä sekä samanniminen Sintikín kunnan kunnallisyksikkö (Δημοτική Ενότητα Αγκίστρου, "Dimotikí Enótita Agkístrou") ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 373 (vuonna 2011).
Ágkistron kylä sijaitsee linnuntietä noin 34 kilometriä pohjoisluoteeseen Sérresin kaupungista. Se on saanut nimensä läheisestä Ágkistro-vuoresta. Ágkistron kunnallisyksikkö käsittää alueen Sintikín kunnan koillisosassa Bulgarian rajalla. Ágkistro oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Achladochórin, Kerkínin, Petrítsin, Promachónaksen ja Sidirókastron kanssa, jolloin se muuttui uuden kunnan kunnallisyksiköksi.
Alistráti

Alistráti () on Kreikan kaupunki sekä samanniminen Néa Zíchnin kunnan kunnallisyksikkö (Δημοτική Ενότητα Αλιστράτης, "Dimotikí Enótita Alistrátis") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 3 088 ja varsinaisen Alistrátin kaupungin väkiluku 2 127 (vuonna 2011).
Alistrátin pieni kaupunki sijaitsee linnuntietä noin 35 kilometriä itään Sérresistä ja noin 18 kilometriä lounaaseen Drámasta. Alistrátin kunnallisyksikkö käsittää Néa Zíchnin kunnan itäosan. Alistráti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néa Zíchnin kuntaan, jolloin se muuttui uuden kunnan kunnallisyksiköksi.
Kunnallisyksikön osat.
Alistrátin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Áno Vrontoú

Áno Vrontoú (, maked./) on Kreikan kylä sekä samanniminen Sérresin kunnan kunnallisyksikkö (Δημοτική Ενότητα Άνω Βροντούς, "Dimotikí Enótita Áno Vrontoús") ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 199 (vuonna 2011).
Áno Vrontoún kylä sijaitsee vuoristossa linnuntietä noin 26 kilometriä koilliseen Sérresin kaupungista. Áno Vrontoún kunnallisyksikkö käsittää Sérresin kunnan koillisosan. Áno Vrontoú oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Kapetán Mitroúsin, Lefkónaksen, Oreinín ja Skoútarin kanssa, jolloin se muuttui uuden kunnan kunnallisyksiköksi.
Anthémia

Anthémia (; virallisesti Δημοτική Ενότητα Ανθεμίων, "Dimotikí Enótita Anthemíon") on yksi Náousan kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 7 534 (vuonna 2011).
Anthémian kunnallisyksikkö käsittää alueen Náousan kunnan keskiosissa. Sen suurin asutus on Kopanóksen kylä. Anthémia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náousan kuntaan yhdessä Eirinoúpolin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Anthémian kunnallisyksikkö muodostuu seuraavista kyläyhdyskunnista ja asutuksista:
Anthemoúntas

Anthemoúntas (; virallisesti Δημοτική Ενότητα Ανθεμούντα, "Dimotikí Enótita Anthemoúnta") on yksi Polýgyroksen kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 4 002 (vuonna 2011).
Anthemoúntaksen kunnallisyksikkö käsittää Polýgyroksen kunnan länsiosan Chalkidikín niemimaan sisäosissa. Se on nimetty saman seudun käsittäneen antiikin aikaisen Anthemuksen alueen sekä Anthemuksen kaupungin mukaan. Kunnallisyksikön suurin asutus on Galátistan kaupunki. Anthemoúntas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Polýgyroksen kuntaan yhdessä Ormýlian ja Zervochórian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Anthemoúntaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Antigonídes

Antigonídes (; ; virallisesti Δημοτική Ενότητα Αντιγονιδών, "Dimotikí Enótita Antigonidón") on yksi Alexándreian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 4 435 (vuonna 2011).
Antigonídeen kunnallisyksikkö käsittää Alexándreian kunnan länsiosan. Se on nimetty antiikin Makedoniaa hallinneen Antigonidien hallitsijasuvun ("Antigonidai") mukaan. Kunnallisyksikön suurin asutus on Stavróksen kylä. Antigonídes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexándreian kuntaan yhdessä Melíkin ja Platýn kanssa, jolloin se muuttui uuden kunnan kunnallisyksiköksi.
Kunnallisyksikön osat.
Antigonídeen kunnallisyksikkö muodostuu seuraavista kyläyhdyskunnista ja asutuksista:
Chérso

Chérso (; myös "Hérso") on Kreikan kylä sekä samanniminen Kilkíksen kunnan kunnallisyksikkö (Δημοτική Ενότητα Χέρσου, "Dimotikí Enótita Chérsou") ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 2 629 ja varsinaisen Chérson kylän väkiluku 814 (vuonna 2011).
Chérson kylä sijaitsee 13 kilometriä pohjoisluoteeseen Kilkíksen kaupungista. Chérson kunnallisyksikkö käsittää alueen Kilkíksen kunnan läntisissä keskiosissa. Chérso oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilkíksen kuntaan yhdessä Doïránin, Gallikóksen, Kroússan, Mouriéen ja Pikrolímnin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Chérson kunnallisyksikkö muodostuu seuraavista kyläyhdyskunnista ja asutuksista:
Dovrás

Dovrás (; virallisesti Δημοτική Ενότητα Δοβρά, "Dimotikí Enótita Dovrá") on yksi Véroian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 5 313 (vuonna 2011).
Dovráksen kunnallisyksikkö käsittää Véroian kunnan pohjoisosan. Sen suurin asutus on Ágios Geórgioksen kylä. Dovrás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Véroian kuntaan yhdessä Apóstolos Pávloksen, Makedonídan ja Vergínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dovráksen kunnallisyksikkö muodostuu seuraavista kyläyhdyskunnista ja asutuksista:
Eirinoúpoli

Eirinoúpoli (; myös "Irinúpoli"; virallisesti Δημοτική Ενότητα Ειρηνούπολης, "Dimotikí Enótita Eirinoúpolis") on yksi Náousan kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 3 808 (vuonna 2011).
Eirinoúpolin kunnallisyksikkö, suomeksi ”Rauhan kaupunki”, käsittää Náousan kunnan itäosan. Kunnallisyksikön suurin asutus on Angelochórin kylä. Eirinoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náousan kuntaan yhdessä Anthémian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Eirinoúpolin kunnallisyksikkö muodostuu seuraavista kyläyhdyskunnista ja asutuksista:
Elafína

Elafína (; virallisesti Δημοτική Ενότητα Ελαφίνας, "Dimotikí Enótita Elafínas") on yksi Katerínin kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 4 313 (vuonna 2011).
Elafínan kunnallisyksikkö käsittää alueen Katerínin kunnan pohjoisissa keskiosissa. Sen suurin asutus on Palaió Keramídin kylä. Elafína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Korinóksen, Paralían, Pétran ja Piérioin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Elafínan kunnallisyksikkö muodostuu seuraavista kyläyhdyskunnista ja asutuksista:
Evropós

Evropós () on Kreikan kylä sekä samanniminen Paionían kunnan kunnallisyksikkö (Δημοτική Ενότητα Ευρωπού, "Dimotikí Enótita Evropoú") ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 4 518 ja varsinaisen Evropóksen kylän väkiluku 1 734 (vuonna 2011).
Evropóksen kylä sijaitsee linnuntietä noin 16 kilometriä koilliseen Giannitsásta ja noin 29 kilometriä länsilounaaseen Kilkíksestä. Evropóksen kunnallisyksikkö käsittää alueen Paionían kunnan eteläosassa. Evropós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paionían kunnaksi yhdessä Axioúpolin, Gouménissan, Livádian ja Polýkastron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Evropóksen kunnallisyksikkö muodostuu seuraavista kyläyhdyskunnista ja asutuksista:
Exaplátanos

Exaplátanos () on Kreikan kylä sekä samanniminen Almopían kunnan kunnallisyksikkö (Δημοτική Ενότητα Εξαπλατάνου, "Dimotikí Enótita Exaplatánou") ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 7 243 ja varsinaisen Exaplátanoksen kylän väkiluku 1 292 (vuonna 2011).
Exaplátanoksen kylä sijaitsee linnuntietä noin 32 kilometriä luoteeseen Giannitsásta. Exaplátanoksen kunnallisyksikkö käsittää Almopían kunnan itäosan Pohjois-Makedonian rajalla. Exaplátanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almopían kunnaksi yhdessä Aridaían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Exaplátanoksen kunnallisyksikkö muodostuu seuraavista kyläyhdyskunnista ja asutuksista:
Kallikráteia

Kallikráteia (; myös "Kallikrátia"; virallisesti Δημοτική Ενότητα Καλλικράτειας, "Dimotikí Enótita Kallikráteias") on yksi Néa Propontídan kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 11 571 (vuonna 2011).
Kallikráteian kunnallisyksikkö käsittää Néa Propontídan kunnan länsiosan Chalkidikín niemimaan länsirannikolla. Sen suurin asutus on Néa Kallikráteian kaupunki. Kallikráteia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néa Propontídan kunnaksi yhdessä Moudanián ja Tríglian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kallikráteian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Josif Heifits

Josif Heifits (1905–1995) oli neuvostoliittolainen elokuvaohjaaja, jonka ura kesti 59 vuotta (1930–1989). Hänen uransa alkoi elokuvalla "Veter v litso", jonka toisena ohjaajana toimi Aleksandr Zarhi.
Sojuz MS-12

Sojuz MS-12 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 14. maaliskuuta 2019 Baikonurin kosmodromilta Kazakstanista mukanaan asemalle kolme avaruuslentäjää ja rahtia. Aluksen miehistö kuuluu ISS:n Retkikunta 59:n miehistöön.
The Saga of Billy the Kid

The Saga of Billy the Kid on chicagolaisen sanomalehden toimittajan Walter Noble Burnsin (1866–1932) kirjoittama Billy the Kidin elämästä kertova kirja, joka julkaistiin vuonna 1926.
Burns lähti New Mexicoon vuonna 1923 tutkimaan aihetta ja haastattelemaan ihmisiä, jotka olivat tunteneet Billy the Kidin. Hän vietti seudulla kolme kuukautta haastatellen Lincolnin piirikunnan sodan kokeneita henkilöitä. Lisäksi hän perehtyi pintapuolisesti 1870- ja 1880-lukujen sanomalehtiin sekä luki aiempia Billy the Kidistä ja piirikunnan sodasta kertovia tarinoita.
Kirjalla oli merkittävä osa Billy the Kidin legendan uudelleen kirjoittamisessa: aiemmin liioitellun pirulliseksi kuvattu Billy the Kid alettiin 1900-luvun alussa nähdä uudella tavalla pyhimysmäisempänä ja sentimentaalisempana sankarina.
Burns sekoittaa historian ja fiktion kuvatessaan Billy the Kidin Amerikan Robin Hoodina. Billy the Kid on vastakohtien liitto. Kuten Robin Hood, Claude Duval ja Dick Turpin, Billy the Kidistä on tullut ”lännen seikkaileva ritari ja ikuisen nuoruuden hahmo”. Billy the Kidiä kuvaavat ominaisuudet ovat kohtalo, poikamainen innostus, tragedia, lakkaamattomat taistelut ja alituinen hymy. Burns kuvaa häntä jakaantuneeksi persoonallisuudeksi, nuoreksi mieheksi, jossa on yhdistelmä "desperadoa". Burnsin kertomuksessa Billy the Kid edustaa häviämässä olevaa Villiä länttä ja seriffi Pat Garrett uutta, sivistyneempää länttä.
Kapetán Mitroúsi

Kapetán Mitroúsi (; virallisesti Δημοτική Ενότητα Καπετάν Μητρουσίου, "Dimotikí Enótita Kapetán Mitrousíou") on yksi Sérresin kunnan kunnallisyksiköistä ja entinen itsenäinen Kreikan kunta. Se sijaitsee Sérresin alueyksikössä Keski-Makedonian alueella. Kunnallisyksikön väkiluku on 5 325 (vuonna 2011).
Kapetán Mitroúsin kunnallisyksikkö käsittää alueen Sérresin kunnan länsiosassa. Sen suurin asutus on Mitroúsin kylä, joka sijaitsee noin seitsemän kilometriä länsilounaaseen Sérresin kaupungista. Kunnallisyksikkö on nimetty Mitroúsista kotoisin olleen Dimítrios Gkogkolákiksen mukaan. Hän oli merkittäviä johtajia Kreikan taistelussa Makedoniasta 1900-luvun alussa, ja hänet tunnettiin kotikylänsä mukaan nimellä ”kapteeni Mitroúsis”.
Kapetán Mitroúsi oli itsenäinen kunta vuoden 2010 loppuun saakka nimellä Mitroúsin kunta (Δήμος Μητρουσίου, "Dímos Mitrousíou"). Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Áno Vrontoún, Lefkónaksen, Oreinín ja Skoútarin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kapetán Mitroúsin kunnallisyksikkö muodostuu seuraavista kyläyhdyskunnista ja asutuksista:
Korinós

Korinós () on Kreikan kaupunki sekä samanniminen Katerínin kunnan kunnallisyksikkö (Δημοτική Ενότητα Κορινού, "Dimotikí Enótita Korinoú") ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 5 557 ja varsinaisen Korinóksen kaupungin väkiluku 3 487 (vuonna 2011).
Korinóksen pieni kaupunki sijaitsee noin kahdeksan kilometriä koilliseen Katerínin kaupungista. Korinóksen kunnallisyksikkö käsittää Katerínin kunnan koillisosan ulottuen Thermaïkóslahden rantaan. Alueen antiikin aikaisiin löydöksiin lukeutuvat Korinóksen makedonialaiset haudat.
Korinós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Paralían, Pétran ja Piérioin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Korinóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Kormísta

Kormísta () on Kreikan kylä sekä samanniminen Amfípolin kunnan kunnallisyksikkö (Δημοτική Ενότητα Κορμίστας, "Dimotikí Enótita Kormístas") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 1 912 ja varsinaisen Kormístan kylän väkiluku 555 (vuonna 2011).
Kormístan kylä sijaitsee Pangaío-vuoren pohjoispuolella linnuntietä noin 45 kilometriä itäkaakkoon Sérresistä ja noin 31 kilometriä länteen Kaválasta. Kormístan kunnallisyksikkö käsittää Amfípolin kunnan koillisosan. Kormísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfípolin kuntaan yhdessä Prótin ja Rodolívoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kormístan kunnallisyksikkö muodostuu seuraavista kyläyhdyskunnista ja asutuksista:
Kroússa

Kroússa (; myös "Krússa"; virallisesti Δημοτική Ενότητα Κρουσσών/Κρουσσίων, "Dimotikí Enótita Kroussón/Kroussíon") on yksi Kilkíksen kunnan kunnallisyksiköistä ja entinen itsenäinen Kreikan kunta. Se sijaitsee Kilkíksen alueyksikössä Keski-Makedonian alueella. Kunnallisyksikön väkiluku on 4 638 (vuonna 2011).
Kroússan kunnallisyksikkö käsittää Kilkíksen kunnan itäosan. Sen nimi perustuu alueen Kroússia-vuoriin. Kunnallisyksikön suurin asutus on Efkarpían kylä. Kroússa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilkíksen kuntaan yhdessä Chérson, Doïránin, Gallikóksen, Mouriéen ja Pikrolímnin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kroússan kunnallisyksikkö muodostuu seuraavista kyläyhdyskunnista ja asutuksista:
Krýa Vrýsi

Krýa Vrýsi (; myös "Kría Vrísi") on Kreikan kaupunki sekä samanniminen Péllan kunnan kunnallisyksikkö (Δημοτική Ενότητα Κρύας Βρύσης, "Dimotikí Enótita Krýas Vrýsis") ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 8 675 ja varsinaisen Krýa Vrýsin kaupungin väkiluku 5 214 (vuonna 2011).
Krýa Vrýsin pieni kaupunki sijaitsee noin 15 kilometriä lounaaseen Giannitsásta. Krýa Vrýsin kunnallisyksikkö käsittää alueen Péllan kunnan lounaisosassa. Krýa Vrýsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Giannitsán, Kýrroksen ja Mégas Aléxandroksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Krýa Vrýsin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Kýrros

Kýrros (; myös "Kírros"; virallisesti Δημοτική Ενότητα Κύρρου, "Dimotikí Enótita Kýrrou") on yksi Péllan kunnan kunnallisyksiköistä ja entinen itsenäinen Kreikan kunta. Se sijaitsee Péllan alueyksikössä Keski-Makedonian alueella. Kunnallisyksikön väkiluku on 6 479 (vuonna 2011).
Kýrros on nimetty sen alueella sijainneen antiikin ajan Kyrrhoksen kaupungin mukaan. Kýrroksen kunnallisyksikkö käsittää Péllan kunnan pohjoisosan. Sen suurin asutus on Néos Mylótopoksen kylä. Kýrros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Giannitsán, Krýa Vrýsin ja Mégas Aléxandroksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kýrroksen kunnallisyksikkö muodostuu seuraavista kyläyhdyskunnista ja asutuksista:
Lefkónas

Lefkónas (, ) on Kreikan kaupunki sekä samanniminen Sérresin kunnan kunnallisyksikkö (Δημοτική Ενότητα Λευκώνα, "Dimotikí Enótita Lefkóna") ja entinen itsenäinen Kreikan kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 3 905 ja varsinaisen Lefkónaksen kaupungin väkiluku 2 388 (vuonna 2011).
Lefkónaksen pieni kaupunki sijaitsee noin neljä kilometriä länsiluoteeseen Sérresin kaupungista. Lefkónaksen kunnallisyksikkö käsittää alueen Sérresin kunnan keskiosissa. Lefkónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Áno Vrontoún, Kapetán Mitroúsin, Oreinín ja Skoútarin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lefkónaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Livádia (Kilkís)

Livádia () on Kreikan kylä sekä samanniminen Paionían kunnan kunnallisyksikkö (Δημοτική Ενότητα Λιβαδίων, "Dimotikí Enótita Livadíon") ja entinen itsenäinen kyläkunta. Se sijaitsee Kilkíksen alueyksikössä Keski-Makedonian alueella. Kylän ja kunnallisyksikön väkiluku on 404 (vuonna 2011).
Livádian kylä sijaitsee linnuntietä noin 25 kilometriä pohjoisluoteeseen Giannitsásta ja noin 48 kilometriä itään Kilkíksestä. Livádian kunnallisyksikkö käsittää pienen alueen Paionían kunnan länsiosassa. Livádia oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paionían kunnaksi yhdessä Axioúpolin, Evropóksen, Gouménissan ja Polýkastron kanssa, jolloin se muuttui uuden kunnan kunnallisyksiköksi.
Makedonída

Makedonída (; virallisesti Δημοτική Ενότητα Μακεδονίδος, "Dimotikí Enótita Makedonídos") on yksi Véroian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 1 646 (vuonna 2011).
Makedonídan kunnallisyksikkö käsittää Véroian kunnan eteläosan. Sen suurin asutus on Rizómatan kylä. Makedonída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Véroian kuntaan yhdessä Apóstolos Pávloksen, Dovráksen ja Vergínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Makedonídan kunnallisyksikkö muodostuu seuraavista kyläyhdyskunnista ja asutuksista:
Garnet Mimms

Garnet Mimms (s. Garrett Mimms, 16. marraskuuta 1933 Ashland, Länsi-Virginia, Yhdysvallat) on yhdysvaltalainen soulin ja rhythm and bluesin laulaja. Hän menestyi alun perin Garnet Mimms &amp; The Enchantersin päälaulajana. Mimms tunnetaan ehkä parhaiten vuoden 1963 hittikappaleestaan ”Cry Baby”, jonka myös Janis Joplin levytti myöhemmin.